Slovenska kronika, 2.11.2010


Naslov: Odprli poslovno trgovski center z bowlingom

Napoved za voditelja:

Sevnica je od konca tega tedna bogatejša za sodoben poslovno trgovski center z bowlingom, ki je v zelo kratkem času zrasel v najožjem mestnem središču. Zgradilo ga je družinsko podjetje Jamškovih - Sava avto, ki ima v Boštanju avtomobilski servis, izvaja tehnične preglede in ima še bife ter dve prodajalni, v vseh pa zaposlujejo 35 ljudi. Nov center je v treh etažah in meri skoraj dva tisoč kvadratnih metrov, ob njem pa so uredili tudi nova parkirišča. S tem so v Sevnici nekateri spet dobili priložnost za novo zaposlitev.

T- Iz Sevnice GORAN ROVAN /

X- Snemalec in montažer Jože Grajžl /

Na prostoru sredi Sevnice, kjer je nekoč stala Mercatorjeva železnina, je v štirih mesecih zrasel sodoben poslovno trgovski center, ki ga ni zgradil eden od velikih trgovcev, ampak družinsko podjetje Jamškovih - Sava avto.

T- ANDREJA JAMŠEK /
X- direktorica Sava avto /

»Vrednost investicije je resnično kar velika, že sama nakup tega objekta, ki smo ga sicer potem porušili, je bilo kar velik zalogaj, kajti lokacija je za naše kraje izjemna in potem smo moral praktično postaviti vse povsem na novo. Vrednost končne investicije sigurno presega 3 mio evrov.«

V novem centru je tudi bowling, ki ima šest stez. In zakaj so se Jamškovi odločili zanj?

T- ANDREJA JAMŠEK /
X- direktorica Sava avto /

»Da tudi Sevnica dobi nekaj, kar bi bilo interesantno za mlade. Da bi poskušali nekoliko zadržati mlade v tem kraju in pa zdelo se mi je tudi to pomembno, da večerne ure ali pa tudi zabave željni praktično v Sevnici nimajo kje kaj najti.«

V novem poslovno trgovskem in zabaviščnem centru je že zdaj delo našla 16, pretežno mladih. Ko bodo dokončali še lokale v nadstropju in našli najemnike, pa bo novih zaposlitev zagotovo še več.

